Μαρούσι 7/2/2023

**ΔΕΛΤΙΟ ΤΥΠΟΥ**

**ΕΤΗΣΙΑ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΚΑΙ ΗΜΕΡΙΔΑ 2023**

 Η **Ετήσια Τακτική Γενική Συνέλευση 2023 των Μελών του ΠΣΒΑΚ** και οι Αρχαιρεσίες για την εκλογή του νέου Διοικητικού Συμβουλίου 2023-2025, θα πραγματοποιηθούν την Τετάρτη 22 Φεβρουαρίου 2023.

 Θα προηγηθεί **Ενημερωτική Ημερίδα**, στην οποία θα συμμετάσχουν εκτός από τα μέλη του Συνδέσμου, καλεσμένοι συνεργάτες και ενδιαφερόμενα μέρη.

 Η εκδήλωση προγραμματίζεται για την **Τετάρτη 22 Φεβρουαρίου 2023**, στην Αίθουσα ΕΡΜΗΣ, στο ΕΒΕΑ, Ακαδημίας 7, Αθήνα**,** και **ώρα προσέλευσης 15:30**. Η αίθουσα είναι μία ευγενική χορηγία του ΕΒΕΑ.

 Μετά το καλωσόρισμα του Προέδρου του Δ.Σ. του ΠΣΒΑΚ, κ. Θεόδωρου Γιαρμενίτη, τον χαιρετισμό της Προέδρου του ΕΒΕΑ, κ. Σοφίας Κουνενάκη-Εφραίμογλου και τους χαιρετισμούς των επίσημων προσκεκλημένων, θα ακολουθήσει συζήτηση για την αγορά των καλλυντικών στα δίκτυα διανομής 2022-2023. Οι εκλεκτοί ομιλητές προέρχονται αντίστοιχα από τους χώρους της διακίνησης πρώτων υλών καλλυντικών, την ευρεία διανομή, τη διανομή στα φαρμακεία, το e-commerce και τη διανομή στα κομμωτήρια. Πρόκειται για τους: Βασίλη Γούναρη, Managing Director της BASF HELLAS, Παναγιώτη Μπορέτο, Διευθύνοντα Σύμβουλο της INFORMATION RESOURCES HELLAS, Σοφία Κούνουπα, Γενική Διευθύντρια της NOUFIO COMMUNICATIONS SERVICES, Παναγιώτη Γκεζερλή, Διευθύνοντα Σύμβουλο της CONVERT GROUP και Φρύνη Λάτου, Director of Publication Estetica Hellas. Συντονιστής του πάνελ των ομιλητών θα είναι ο κ. Θ. Γιαρμενίτης, Πρόεδρος Δ.Σ. ΠΣΒΑΚ.

 Η κ. Άννα Πατέρα, Γενική Διευθύντρια του ΠΣΒΑΚ, θα παρουσιάσει τη νέα, λειτουργική και πλούσια σε πληροφορίες, ιστοσελίδα του Συνδέσμου καθώς και τη βάση δεδομένων COSMILE EUROPE, η οποία περιλαμβάνει τεκμηριωμένες, επαληθευμένες και επιστημονικές πληροφορίες για πάνω από 30.000 συστατικά των καλλυντικών και απευθύνεται στους καταναλωτές.

 Θα ακολουθήσει ένα δεύτερο πάνελ ομιλητών με θέμα «Καλλυντικά σήμερα: τι αλλάζει στη συμπεριφορά των καταναλωτών». Συντονίστρια του πάνελ θα είναι η κ. Έφη Μπελέ, Δημοσιογράφος, Δημιουργός και Πρόεδρος του θεσμού “Prix De Beaute”, Σύμβουλος Ομορφιάς του περιοδικού & του site “BeauteMagazine”. Οι εκλεκτοί ομιλητές είναι οι: Πελίνα Θέμελη, Ελεύθερη Επαγγελματίας, Μάγδα Χουρίδου, Πρόεδρος Ομοσπονδίας Σωματείων Επαγγελματιών Διπλωματούχων Αισθητικών Ελλάδας (ΟΣΕΔΑΕ), Μάρσια Χατζηγεωργίου, Σύμβουλος Επικοινωνίας, Φρέντυ Καλομπράτσος, Make-up artist, Θοδωρής Οικονομάκης, Κομμωτής Founder Hair Community Greece.

 Η εκδήλωση θα πραγματοποιηθεί υπό την Αιγίδα των:

* Δήμος Αθηναίων
* Εμπορικό και Βιομηχανικό Επιμελητήριο Αθηνών
* Ελληνικός Ερυθρός Σταυρός.

 Χορηγός Επικοινωνίας είναι το περιοδικό BEAUTEMAGAZINE.

 Τέλος, η εκδήλωση θα πραγματοποιηθεί με την ευγενική χορηγία των μελών του Συνδέσμου: BASF, FARCOM, NATIVE LABORATOIRE - PARIS, L’ OREAL HELLAS και ABACOSM, JULIETTE ARMAND, PROFESSIONAL BEAUTY SERVICES, FLAX, ADELCO.